Henry Moore

context: Interessat de jove per l'escultura, la trajectòria artística de Moore abasta una seixantena d'anys. Va rebre influències diverses, des de les talles dels pobles nadius de l'Àfrica i de l'Amèrica precolombina fins a moviments d'avantguarda com el cubisme i el surrealisme, que conegué a París durant els anys 1920 i 1930. Amb tot, Moore no s'abandonà totalment a cap corrent en concret, sinó que cercà un camí propi, basat en l'observació de la natura, el paisatge i la figura humana, que es traduí en obres vitals, de gran humanitat, que s'adiuen amb una de les seves màximes més cèlebres: «Ser artista és creure en la vida».[1]
qas: answers: text: l'escultura
question: Què li interessava de jove?

answers: text: una seixantena
question: Quants anys de trajectòria té?

answers: text: dels pobles nadius
question: Quines talles el van influenciar?

answers: text: el cubisme i el surrealisme
question: Quins moviments d'avantguarda el van influir?

answers: text: un camí propi
question: Què cercà Moore?

context: Al final de la seva carrera, Moore era l'artista viu més cotitzat. El 1982, quatre anys abans de morir, Sotheby a Nova York va vendre una Figura reclinada de 1945, per 1,2 milions de dòlars al col·leccionista Wendell Cherry. Encara que es va establir un rècord de cotització de 4,1 milions de dòlars el 1990, posteriorment aquesta es va desplomar durant la recessió. Més tard una altra Figura reclinada de 1951 es va vendre per 19,1 milions de lliures a Christie, que en va ferel segon artista britànic del segle xx més car, després de Francis Bacon.[55]
qas: answers: text: Al final de la seva carrera
question: Quan va ser l'artista viu més cotitzat?

answers: text: 1,2 milions de dòlars
question: Per quant es va vendre una Figura reclinada de 1945?

answers: text: Wendell Cherry
question: Qui la va comprar?

answers: text: Francis Bacon
question: Qui era l'artista britànic més car del segle XX?

answers: text: Figura reclinada de 1951
question: Quina figura es va vendre per 19,1 milions de lliures?

context: En la dècada dels 1950, Moore va començar a rebre encàrrecs cada vegada més importants, incloent-hi una figura reclinada per a l'edifici de la UNESCO a París el 1958.[29] Atès que el nombre d'obres va créixer de forma significativa, va començar a donar feina a un nombre cada cop més gran d'assistents entre els quals hi havia Much Hadham, Anthony Caro[30] i Richard Wentworth.[31] Al campus de la Universitat de Chicago el desembre de 1967, exactament 25 anys[nota 1] després que l'equip de físics liderats per Enrico Fermi aconseguís la reacció nuclear en cadena autosostinguda, es va donar a conèixer l'obra Energia Nuclear de Moore, prop del lloc on s'havien fet els experiments.[32] Aquesta peça de dotze metres d'altura enmig d'una gran plaça oberta sembla representar un núvol de fong coronat per un gran crani humà, però la interpretació de Moore era molt diferent. Una vegada li va dir a un amic que esperava que els espectadors podrien «moure's al seu voltant, mirant a través dels espais oberts, i tenir la sensació d'estar en una catedral».[33] A Chicago, Moore també va commemorar la ciència amb un gran rellotge de sol de bronze, anomenada Man Enters the Cosmos (1980), que li va ser encarregada pel programa d'exploració espacial.
qas: answers: text: una figura reclinada
question: Quin encàrrec va rebre per a l'UNESCO?

answers: text: a un nombre cada cop més gran d'assistents
question: A qui va començar a donar feina?

answers: text: el desembre de 1967
question: Quan es va donar a conèixer l'obra Energia Nuclear de Moore?

answers: text: un núvol de fong coronat per un gran crani humà
question: Què sembla representar aquesta obra?

answers: text: un gran rellotge de sol de bronze
question: Què és l'obra Man Enters the Cosmos?

context: El treball de Moore ha estat sovint objecte d'actes de vandalisme, especialment a Europa i Amèrica. La seva obra King and Queen (1952-1953) situada a Dumfries a Escòcia va ser decapitada el 1995[59] i d'altres van ser empastifades amb pintura blava a Leeds. Una de les seves figures reclinades va ser decapitada al Museu d'Art Modern de Nova York, la seva Spindle Piece (1968-1969) va ser objecte de vandalisme amb cadenes de metall a Houston, i una altra Seated Woman (1957-1958) va ser embrutada amb brea i plomes a Alemanya.[60]
qas: answers: text: d'actes de vandalisme
question: De què ha estat objecte sovint el treball de Moore?

answers: text: al Museu d'Art Modern de Nova York
question: On van decapitar una figura reclinada?

answers: text: va ser embrutada amb brea i plomes
question: Què li va passar a Seated Woman?

answers: text: a Houston
question: On és la peça Spindle Piece?

context: Moore va produir almenys tres exemples significatius d'escultura arquitectònica durant la seva carrera. El 1928, malgrat les seves pròpies i autodenominades «reserves extremes», va acceptar el seu primer encàrrec públic en la creació de West Wind per la central del metro de Londres al 55 Broadway, com també van fer Jacob Epstein i Eric Gill. El 1953, va completar una pantalla de formigó de quatre parts per a l'edifici Time-Life al carrer New Bond Street de Londres, i el 1955 va crear la seva única obra en maó tallat, Wall Relief a la Bouwcentrum a Rotterdam. El relleu de maó va ser esculpit amb 16.000 maons per dos paletes neerlandesos sota la supervisió de Moore.
qas: answers: text: almenys tres
question: Quants exemples d'escultura arquitectònica va produir?

answers: text: 1928
question: Quan va acceptar el seu primer encàrrec?

answers: text: West Wind
question: Què va crear per la central del metro de Londres?

answers: text: quatre
question: Quantes parts tenia la pantalla de formigó?

answers: text: 1955
question: Quin any va crear la seva única obra en maó tallat?

context: Els primers treballs de Moore es basen en la talla directa, en què la forma de l'escultura evoluciona a mesura que l'artista treballa el bloc. En la dècada de 1930, la transició de Moore cap a l'art modern es fa en paral·lel a la de Barbara Hepworth i tots dos van intercanviar idees entre si i amb diversos artistes que aleshores vivien a Hampstead. Moore va fer molts esbossos i dibuixos preparatoris per a cada escultura. La majoria d'aquests quaderns han sobreviscut i proporcionen informació sobre el desenvolupament de Moore. Va donar una gran importància al dibuix, i fins i tot quan es va fer gran i patia d'artritis, va continuar dibuixant.[45]
qas: answers: text: en la talla directa
question: En què es basen els primers treballs?

answers: text: a mesura que l'artista treballa el bloc
question: Com evoluciona la forma de l'escultura?

answers: text: esbossos i dibuixos
question: Què feia per preparar les escultures?

answers: text: sobre el desenvolupament de Moore
question: De què ens donen informació aquests quaderns?

answers: text: artritis
question: Quina malaltia va patir de gran?